《题石壁寺》
宋代·于石

石壁名山多胜游，背环古木面清流。
一池空对旃檀塔，双港中分芳草洲。
豹隐安知兴废事，牛眠不碍往来舟。
海棠菡萏今何在，风月人间几度秋。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。